text: اپنے مراسلے میں وزیر صحت نے کہا ہے کہ صاف وشفاف امور اور اعمال کے ذریعہ 32 ریاستوں اور مرکز کے زیر انتظام علاقوں میں نادار افراد پر مشتمل آبادی کے ایک بڑے طبقے کو اس اسکیم کے فوائد تک رسائی حاصل کرنے میں آسانی ہوئی ہے اور ان ریاستوں اور مرکز کے زیر انتظام علاقوں نے اس اسکیم کو تسلیم کرلیا ہے ۔ یہ اسکیم کامیابی کے ساتھ چل رہی ہے اور کروڑو ں لوگوں کو مالی امداد بہم پہنچا رہی ہے ۔ تمام تر افراد سے اسکیم میں شرکت کرنے کی درخواست کرتے ہوئے ڈاکٹر ہرش وردھن نے کہا کہ ریاستوں کو وسائل حاصل ہوں گے ۔قومی سطح پر رسائی آسان ہوگی ، جدید نوعیت کے تکنیکی پلیٹ فارم مہیا ہوں گے اورعالمی سطح کی تجزیاتی سہولتیں بغیر اضافی لاگت کے حاصل ہوں گی ۔ جعلی نگرانی اورکنٹرول نظام سے حفاظت ہوگی اور دیگر ریاستوں کے بہترین طریقہ ہائے کا ر کی جانکاری حاصل ہوسکے گی اور مساوی نوعیت کی حفظان صحت سہولتیں فراہم ہوں گی۔ وزیر موصوف نے کہا کہ ریاستی حکومتوں کو امداد باہمی کے اصول پرمبنی رفاقت کی بنیاد پر مالی وسائل وافر لچک کے ساتھ فراہم کرائے جائیں گے ۔